Kohler-Barnard het die SMS Dinsdag in ŉ sitting van die parlementêre portefeuljekomitee oor polisie hardop uitgelees. “Ek vind dit absoluut afskuwelik dat ŉ polisiekommissaris vir my ŉ SMS stuur terwyl ek my werk doen en sy nie haar werk doen nie. Ek wil vra dat die SMS deel vorm van die ondersoek, aangesien dit ŉ dreigende ondertoon het.”
LP’s het woedend gereageer oor die SMS. “Indien sy regtig die boodskap gestuur het is, waar kry sy die vermetelheid om dit te doen?” het Livhuhani Mabija, ANC-LP, gesê. Die ander LP’s het geëis dat ŉ ondersoek gedoen word om te bepaal of Phiyega wel die boodskap gestuur het.